Missatge: Rafa Nadal participa en una campanya per promoure el català a les Illes Com a protagonistes d'un dels primers actes, Nadal i el seu oncle han intercanviat punts de vista sobre la necessària recuperació de la llengua El tenista manacorí Rafa Nadal s'ha unit a la campanya de dinamització de l'ús de la llengua catalana que promou l'Obra Cultural Balear (OCB), coneguda com a 'Cafè per la llengua', que pretén fomentar la participació ciutadana en matèria lingüística. L'OCB ha informat que l'oncle del tenista, el seu entrenador Toni Nadal, també s'ha adherit a la campanya que té com a objectiu arribar a entre 12.000 i 15.000 persones durant l'any 2009. "Cafè per la Llengua" busca promoure la participació popular en matèria de la llengua catalana, mitjançant l'organització de trobades amb representants de sectors diversos de la societat mallorquina als qui es convida a prendre un cafè i a parlar sobre la llengua. Segons l'OCB, en totes les cultures prendre un cafè és signe de conversa amistosa i d'intercanvi d'idees, raó per la qual l'entitat ha elegit aquest acte simbòlic per invitar a parlar "sense prejudicis, d'aquelles qüestions que preocupen al voltant a la llengua". Com a protagonistes d'un dels primers cafès, Nadal i el seu oncle han intercanviat punts de vista sobre la necessària recuperació de la llengua, ha indicat l'OCB. La presentació de la campanya va tenir lloc dimarts passat, dia 9 de desembre, al conegut establiment de la capital balear Ca'n Joan de S'Aigo, a la qual van assistir personalitats de la vida social i cultural mallorquina.   Font: AVUI
Emocions: no emotion

Resposta: Em pixo en sa cara....   Em tot el mal que ja ha fet, no cal rentar conciències de forma barata.
Emocions: anger